ตำบลอุใดเจริญ

อุใดเจริญ เป็นตำบลในอำเภอควนกาหลง จังหวัดสตูล แรกมีฐานะเป็นสภาตำบลอุใดเจริญ วันที่ 22 พฤษภาคม พ.ศ. 2517 ปัจจุบันอยู่ในความดูแลขององค์การบริหารส่วนตำบลอุใดเจริญตั้งแต่ปี พ.ศ. 2539 วันที่ 25 ธันวาคม พ.ศ. 2539 

 ที่ตั้งและอาณาเขต 
ตำบลอุใดเจริญ มีอาณาเขตติดต่อกับเขตการปกครองข้างเคียงดังต่อไปนี้ วันที่ 15 มกราคม พ.ศ. 2540

 ทิศเหนือ ติดต่อกับตำบลนิคมพัฒนา (อำเภอมะนัง)
 ทิศตะวันออก ติดต่อกับตำบลควนกาหลง 
 ทิศใต้ ติดต่อกับตำบลแป-ระ (อำเภอท่าแพ)
 ทิศตะวันตก ติดต่อกับตำบลละงู (อำเภอละงู)

 ประวัติ 
อุใดเจริญ เดิมเป็นหมู่บ้านในเขตตำบลแป-ระ อำเภอเมืองสตูล โดยมีชายอิสลาม 2 คน อพยพมาจากประเทศมาเลเซีย ชื่อ "อุแด" และ อุเด็น" ทั้งสองเป็นพี่น้องกัน ได้มาตั้งถิ่นฐานในพื้นที่ หลังจากนั้นนายอุแดได้เสียชีวิตลง นายอุเด็นเดินทางกลับไปอยู่ประเทศเดิม เพื่อเป็นเกียรติแก่นายอุแด จึงเรียกพื้นที่ว่า "อุแด" ก่อนผันเป็น อุใดข้อมูลพื้นฐานพื้นที่ตำบลแป-ระ อำเภอท่าแพ จังหวัดสตูล - องค์การบริหารส่วนตำบลแป-ระ  สืบค้นเมื่อวันที่ 23 ธันวาคม พ.ศ. 2568 

ปี พ.ศ. 2511 จังหวัดสตูลได้พิจารณาพื้นที่ตำบลทุ่งนุ้ย ตำบลแป-ระ และตำบลท่าแพ มีระยะทางห่างไกลจากที่ว่าการอำเภอ จึงแยกตั้งออกมาเป็น กิ่งอำเภอควนกาหลง วันที่ 3 มิถุนายน พ.ศ. 2512 ต่อมาปี พ.ศ. 2513 นายชาญ พันธ์เจริญ ผู้ว่าราชการจังหวัดสตูลพิจารณาว่าตำบลท่าแพเป็นศูนย์กลางพื้นที่ฝั่งใต้ ซึ่งแบ่งแยกพื้นที่เป็นกิ่งอำเภอได้ท้องที่หนึ่ง แต่ยังมีบางหมู่บ้านที่ยังสะดวกในการติดต่อราชการกับกิ่งอำเภอควนกาหลง จึงแยก 7 หมู่บ้าน (หมู่ 10-11, 14-18) ของตำบลแป-ระ ตั้งเป็น ตำบลอุใดเจริญ วันที่ 6 ตุลาคม พ.ศ. 2513 เพื่อให้ขึ้นการปกครองกับกิ่งอำเภอเดิม จนถึงปัจจุบัน

 การแบ่งเขตการปกครอง 

 การปกครองส่วนภูมิภาค 
ตำบลอุใดเจริญแบ่งพื้นที่การปกครองออกเป็น 9 หมู่บ้าน ได้แก่
 หมู่ที่ 1 บ้านผัง 1, ผัง 2
 หมู่ที่ 2 บ้านผัง 32, ผัง 34, ผัง 39
 หมู่ที่ 3 บ้านผัง 35, ผัง 36, ผัง 41
 หมู่ที่ 4 บ้านผัง 3, ผัง 5, ผัง 121
 หมู่ที่ 5 บ้านอุใดใต้, ผัง 31
 หมู่ที่ 6 บ้านอุใดเหนือ
 หมู่ที่ 7 บ้านผัง 119, ผัง 120, ซอยชายควน, กลุ่ม 30, ซอยกำแพง
 หมู่ที่ 8 บ้านผัง 42, ผังตัวอย่าง
 หมู่ที่ 9 บ้านผัง 4, คลองโลน, สี่แยกอุใด

 อ้างอิง 

อุใดเจริญ
อุใดเจริญ
หมวดหมู่:อำเภอควนกาหลง